Hoenders, nee man, duur water hulle | News24
Hoenders, nee man, duur water hulle
MET verwysing na u artikel in die uitgawe van 1 Oktober, werp ek graag my stuiwer in die armbeurs oor wat ek noem “water teen die prys van hoendervleis”.
Sowat ‘n jaar gelede koop ek 5kg hoenderkwarte in ‘n ongemerkte verpakking by ‘n plaaslike slaghuis. Hiervoor neem ek verantwoordedlikheid aangesien die pak uit ‘n gemerkte karton van ‘n hoenderboerdery by Kroonstad gehaal is, en ek nie die “detail” op die karton gelees het nie.
Tuis word die vleis in ‘n skottel gesit om te ontdooi vir ‘n potjie vir ‘n groep gaste. ‘n Paar uur later dryf die hoenderstukke in ‘n skottel bloederige water, en toe maak ek die volgende som, aangepas by vandeesweek se pryse -
prys per 2kg pak R40 (Shoprite). Die pak bevat 30% brine (29% is water ). Per gewig dus, 1,400 kg hoender, 0,580 kg water (=580 ml water).
Die pryse: vleis R28 (R20 per kg), water R11.60 (R20 per liter; die res 40c.
Goedkoop vleis vir die behoeftiges? Nee man, duur water hulle. By Ugu kan hulle 938 liter water koop vir R11.60. Nie effens meer as ‘n halwe liter nie.
Ferdie van Greunen